Gaan lees gerus dié stories as die Suid-Afrikaanse nuus jou moedeloos maak, snak na jou asem en lag ŉ bietjie.
Dit help my altyd om iets te doen. Die oomblik as jy voel jy pak die bul by die horings, voel jy sommer ŉ bietjie beter. Dit laat my dink aan die storie van die dominee wat ŉ tannie gehad het wat elke week by hom kom sit en trane afvee het oor sy depressief en nutteloos voel. Uit pure moedeloosheid steek hy haar toe in die werk om vir die plaaslike kinderhuis te begin koekies bak. Die volgende week daag die tannie nie op vir hul afspraak nie, en die week daarna ook nie. Hy dog sy het haar seker maar vererg vir hom. Toe hy haar bel om te hoor wat aangaan, sê sy: “Dominee, ek het nie tyd om by jou tee te drink nie, ek is heeltemal te besig om koekies te bak.”
Ek is maar te bewus daarvan dat baie van ons lesers nie dié sentiment deel nie. Ek het begrip daarvoor. Maar vir my was God nog altyd die Een wat my anker is in moeilike tye soos dié. Ek dink vanoggend aan Habakuk (dis ŉ bietjie voorspelbaar, ek weet), en aan al die liedjies en variasies daarvan wat op die bekende Habakuk-teksgedeelte gebaseer is:
Die hemelruim is vol van sy majesteit, die aarde vol van sy roem. Hy kom met die glans van die lig, weerligte blits uit sy hand, sy hand so vol mag… Wanneer Hy staan, skud die aarde; wanneer Hy kyk, bewe die nasies. Die eeue-oue berge verkrummel, die ou-ou heuwels val inmekaar, die berge waaroor Hy van ouds af gewandel het! … Toe die berge U sien, het hulle gebewe, stormwaters het verbygespoel, die diep water het gedreun en sy golwe hoog laat opslaan. Toe u vlieënde pyle blits en u blink spies flikker, het die son en die maan gaan stilstaan op hulle plek. (Habakuk 3:3(b), 4, 6, 10 en 11)
Moenie weghardloop nie A, maak die beste van jou omstandighede waar jy is. Daar is net soveel moeilikheid oral om ons in die wereld. Ten minste is jy in jou eie land in staat om ‘n lewe vir jouself te maak. Begin om jou denke positief te hou.
Dankie JC vir jou ondersteuning. Leon R. moet jou nie steur aan die wit geregsbeampte nie. Die meeste van die lesers van Maroela is trots op jou vir die aksie wat jy geneem het om die inbreker die ewigheid in te stuur! My seun is ook voor my geskiet by ons huis se voordeur. Gelukkig het hy sy wapen by hom gehad en die moordenaar met 12 skote bokveld toe gestuur. Tot vandag is ek so trots op hom soos ek op jou is. Jy het jou staal gewys en jy gaan niks oorkom nie! So gaan uit jou huis uit en loop kop omhoog Suid Afrika het ouens soos jy nodig! Sterkte.
Moord, misdaad, korrupsie, alles is baie baie slegter nou. Jy sukkel seker so bietjie met geheu, maar gaan kyk maar na die statistieke.